Vážené kolegyne, vážení kolegovia mediátori, dovoľujeme si vás pozvať na II. workshop pod názvom

**DOLNOKRUPANSKÉ MEDIAČNÉ DIŠPUTY**

ktorý sa uskutoční  v dňoch **23. - 25. júna 2017** v priestoroch Vzdelávacieho a rozvojového strediska VŠZaSP sv. Alžbety v Dolnej Krupej.

**Cieľom** budú nielen kultúrno-športové aktivity v areáli strediska (bazén, tenis...), možnosť prehliadky tamojšieho klasicistického kaštieľa, kde pobýval Ludwig van Beethoven, ale predovšetkým  príležitosť na neformálne konzultácie v rámci večerného posedenia pri grile, výmenu skúseností, kazuistík, postrehov, rolových cvičení  našich prezentátorov... Jednoducho by sme vás radi oslovili s programom, v ktorom bude popri zaujímavých informáciách pre výkon mediačnej praxe aj priestor pre POHODU, ODDYCH, RELAXÁCIU za účasti našich hostí – prezentátorov:

-**Dana Potočková**, jedna z najskúsenejších  českých mediátoriek, výkonná riaditeľka CMI ([http://www.conflict-management.org](http://www.conflict-management.org/)), spoluautorka českého mediačného zákona, predsedníčka komisie pre štátne skúšky mediátorov ČR, publicistka;

-**Renáta Názlerová**, mediátorka a moderátorka televíznych a rozhlasových relácii s tematikou mediácie a práva;

-**Péter Hunčík**, mediátor, psychiater, spisovateľ a lektor so zameraním na „mäkké nástroje“ mediačnej práce;

-**Ivana Hauerlandová**, advokátka, lektorka, prezidentka Agentúry pre rozvoj európskeho práva (AREP).

V mene organizačného tímu František Kutlík, odborný garant ([www.simars.sk](http://www.simars.sk/))

PROGRAM:

**23.6.2017**

13,00 - 14,00 - príchod a ubytovanie účastníkov

14,00 - 17,30 - blok č. 1: PÉTER HUNČÍK - psychologické  aspekty práce mediátora, hrozba vyhorenia, sebapoznanie mediátora, miera  intervencie mediátora do procesu, osobnosť a moc mediátora

19,00 - neformálne posedenie pri grile

**24.6.2017**

9,00 - 12,30 - blok č. 2: RENÁTA NÁZLEROVÁ - marketing v mediácii, výmena skúseností z doterajších mediačných  aktivít „Prínos ostatnej novely mediačného zákona“, prezentácia vlastných kazuistík, "Takto  som začal/začala mediáciu ja...", špecifické rolové cvičenia

14,00 - 17,30 - blok č. 3: DANA POTOČKOVÁ -  získavanie a práca s klientmi, analýza vlastných mediačných prípadov s poukázaním na najčastejšie chyby a nedostatky, rolové cvičenia so špeciálnym zameraním na krízovú mediáciu, aktuálny stav v českej mediácii a možnosti spolupráce so slovenskými kolegami

19,00 - neformálne posedenie pri grile

**25.6.2017**

9,00 - 12,00 - blok č. 4: IVANA HAUERLANDOVÁ -  mediácia v kontexte  noviniek v občianskom práve, sporový a mimosporový súdny poriadok, skúsenosti s využívaním § 170 CSP zo strany sudcov

12,00 – 12,30  FRANTIŠEK KUTLÍK -  diskusia, vyhodnotenie, ukončenie, odovzdanie potvrdení o absolvovaní workshopu,  obed, odchod účastníkov

Všeobecné informácie:

Cena 3-dňového workshopu: 149,00 €, ktorá zahŕňa ubytovanie v dvoj/trojlôžkových izbách, plnú penziu so začiatkom 23.6. 2017 večerou (grilovanie) a končí obedom 25.6.2017.

Resp. variant jednodňového pobytu bez požiadavky na ubytovanie v sobotu 24.6.2017 - cena 59,00 € zahŕňa obed a posedenie pri grile.

Poplatok je potrebné uhradiť do: 19.06.2017

IBAN: SK3309000000000652888367

Variabilný symbol: dátum narodenia účastníka vo formáte DDMMRRRR

Poznámka: Meno a priezvisko

Faktúra bude vystavená na požiadanie.

Minimálny počet účastníkov: 15

Maximálny počet: 30

Organizátor si vyhradzuje právo na zrušenie workshopu z dôvodu nízkeho počtu prihlásených, zmenu termínu konania, resp. odmietnutie záujemcov prihlásených po naplnení maximálneho počtu účastníkov. Záujemcom, ktorí sa z tohto dôvodu vzdelávania nezúčastnia, bude zaplatený poplatok vrátený.

TEŠÍME SA NA STRETNUTIE! 